Sergio Ramos

Sergio Ramos García (sündinud 30. märtsil 1986 Camases Sevilla provintsis) on Hispaania jalgpallur (kaitsja).

Aastatel 2005–2021 mängis ta Hispaania kõrgliiga klubis Madridi Real. Ramos on jalgpalliklubi Sevilla FC kasvandik ja teda on peetud üheks maailma parimaks kaitsjaks. Ta on tuntud oma täpsete söötude, parema ääre sööstude ja tugeva kaitsemängu poolest.

 Klubikarjäär 

Sevilla 

Ramos alustas oma karjääri Sevilla FC meeskonnas parema äärekaitsjana, kuid mõneaastase kogemuse tagajärjel muutus ta üheks parimaks ja väärtuslikumaks kaitsjaks mistahes positsioonil La Ligas.

Sevilla meeskonnas peetud 44 mängus lõi Ramos 3 väravat.

Madridi Real

2005. aastal sõlmis Ramos 25 miljoni eurose lepingu üleminekuks Sevilla FC meeskonnast Real Madridi, mis tegi temast üheksanda mängija, kes on lahkunud Sevillast Real Madridi klubisse. Samuti tegi see temast kolmandaks kalleima noore mängija Euroopa liigades ja kalleimaks noore mängija tehinguks Hispaania La Ligas. Real Madridis anti noorele mängijale särginumbriks 4, mis vabanes pärast kuulsa Fernando Hierro lahkumist meeskonnast.

Realis lõi ta oma esimese värava 6. detsembril 2005 UEFA Meistrite Liiga kohtumises Kreeka klubi Olympiakósi vastu, mille aga Real kaotas 1:2.

Realis on Ramos hinnatud mängija nii oma kaitse- kui ka rünnakuoskuste poolest. 2008. aastal tuli ta Realiga klubi ajaloo 31. Hispaania La Liga meistriks.

Hispaania meistriks on ta klubiga tulnud hooaegadel 2006–07, 2007–08 ja 2011–12, võitnud Hispaania karika hooaegadel 2010–11 ja 2013–14 ning tulnud Hispaania meistriks ja võitnud karikavõistluste võitjate vahelise Supercopa de España aastatel 2008 ja 2012.

Juunis 2008 avaldas Inglismaa kõrgliiga tippklubi Manchester United oma huvist Ramose ostmiseks ning pakkus mängija eest 25 miljonit naela.

Meistrite Liiga 2013/2014 hooajal lõi Ramos poolfinaalis Müncheni Bayernile Bayerni koduväljakul kaks väravat. Meistrite Liiga finaalis Madridi Atléticoga lõi ta üleaja kolmanda minutil värava nurgalöögist, mis viis mängu lisaajale ja kus Real võitis kümnendat korda Meistrite Liiga. Ramos valiti fännide poolt mängu parimaks mängijaks.

Meistrite Liiga 2015/2016 hooajal lõi ta finaalis Madridi Atléticoga mängu esimese värava ja võitis penaltiseeria järel klubiga teist korda Meistrite Liiga.

PSG
Aastatel 2021–2023 mängis ta Paris Saint-Germaini ridades 45 mängu ning lõi 4 väravat. Ta võitis kahel korral Prantsuse meistritiitli.

Sevilla
Aastatel 2023–2024 mängis ta taas Sevilla eest.

Rahvusmeeskond

2004. aastal tuli ta Hispaania U19 meeskonnaga Euroopa meistriks. Samal aastal oli ta üks võtmemängijaid Hispaania U21 meeskonnas, mille koosseisus tegi ta kuus mängu. Täiskasvanute koondises tegi Ramos debüüdi 19-aastaselt Hiina vastu, mis tegi temast noorima Hispaaniat esindava jalgpalluri. Mõni aeg hiljem võttis selle au endale noor Arsenali mängija Cesc Fàbregas.

Esimese värava lõi ta rahvuskoondises 13. oktoobril 2005, kui ta lõi 2006. aasta MM-i valikmängus San Marino vastu kaks väravat. Ramos valiti maailmameistrivõistlustele sõitvasse meeskonda, kus ta oli Michel Salgado vahetusmängijaks.

2008. aasta Euroopa meistrivõistluste valikmängudes oli Ramos aga juba algkoosseisus ning aitas meeskonnal võita D-valikgrupi Rootsi ees. Valikmängudes lõi ta 11 kohtumises kaks väravat.

2010. aasta maailmameistrivõistlustel oli ta igas mängus algkoosseisus. Ta tuli Hispaania meeskonnaga maailmameistriks ja valiti turniiri sümboolsesse koosseisu.

2012. aasta Euroopa meistrivõistlustel mängis ta kõigis mängudes. Poolfinaalis Portugaliga lõi ta penaltiseerias Antonín Panenka stiilis penalti. Finaalis Itaaliaga tuli Hispaania teist järjestikust korda Euroopa meistriks ja Ramos valiti sümboolsesse koosseisu.

22. märtsil 2013 pidas ta mängus Soomega oma sajanda mängu Hispaania rahvuskoondises. Samas mängus lõi ta ka värava.

Väravaid rahvuskoondises

Jrk. nr  Aasta Kuupäev  Koht  Koondis   Tulemus  Mäng1. 2005 13. oktoober  San Marino  San Marino6:0  2006 MM valikturniir2. 2005 13. oktoober  San Marino  San Marino6:0 2006 MM valikturniir3. 2007 13. oktoober  Aarhus  Taani3:1  2008 EM valikturniir4. 2007 17. november  Madrid  Rootsi3:0 2008 EM valikturniir5. 20103. märtsSaint-Denis Prantsusmaa1:0sõprusmäng6. 20116. septemberSaint-Denis Liechtenstein6:02012 EM valikturniir7. 201216. oktooberMadrid Prantsusmaa1:12014 MM valikturniir8. 201214. novemberPanamá Panama5:1sõprusmäng9. 201322. märtsGijón Soome1:12014 MM valikturniir10. 20148. septemberValencia Makedoonia5:12016 EM valikturniir

Saavutused

Madridi Real
 La Liga meistritiitel (5): 2006–2007, 2007–2008, 2011–12, 2016–17, 2019–20
 Copa del Rey (2): 2010–11, 2013–14
 Supercopa de España (4): 2008, 2012, 2017, 2019–20
 UEFA Meistrite Liiga (4): 2013–14, 2015–16, 2016–17, 2017–18
 Euroopa superkarikas (3): 2014, 2016, 2017
 Klubide karikavõistlused (3): 2014, 2016, 2018

Individuaalsed auhinnad

 La Liga hooaja parim kaitsja: 2012, 2013, 2014, 2015
 La Liga aasta läbimurdja: 2005

 Viited 

Välislingid

 Ametlik koduleht
 Profiil Madridi Reali kodulehel


Kategooria:Hispaania jalgpallurid
Kategooria:Sevilla FC mängijad
Kategooria:Real Madrid CF mängijad
Kategooria:Paris Saint-Germaini jalgpallurid
Kategooria:La Liga mängijad
Kategooria:Sündinud 1986